IVL:กำไรปี 59 ยังคงเติบโตต่อเนื่องกูรูแนะซื้อราคาเป้าหมาย 33 บาท
IVLกำไรปี 59 ยังคงเติบโตต่อเนื่อง ซึ่งมาจากการเข้าซื้อกิจการในปีก่อน (ได้แก่ การซื้อกิจการ PET ในตุรกี, ไฟเบอร์ในจีน, โพลีเอสเตอร์ในไทย, PTA & และไมโคร PET ที่อินเดีย และจะสรุปดีลซื้อกิจการในสเปนและสหรัฐช่วง 1H16 นี้อีกด้วย) ซึ่งส่วนนี้ทำให้กำลังการผลิตบริษัทเพิ่มเป็น 10.7 ล้านตันในสิ้นปี 59 จาก 8.8 ล้านตันในสิ้นปี58ยังคงคำแนะนำซื้อ โดยให้ราคาพื้นฐาน 33 บาท
24 ก.พ. 2559

บล.ดีบีเอสฯ ระบุในบทวิเคราะห์วันนี้(24 ก.พ.) ว่า บริษัท อินโดรามา เวนเจอร์ส จำกัด (มหาชน) หรือ IVL รายงานกำไรสุทธิปี58เท่ากับ 6.6 พันล้านบาท เพิ่มก้าวกระโดดจาก 1.7 พันล้านบาทในปี 2014 โดยหลักมาจากกำไรที่เกิดจากการต่อรองในการเข้าซื้อสินทรัพย์ 3.6 พันล้านบาทและไม่มีการตั้งสำรองด้อยค่าฯ นอกจากนั้นยังมีขาดทุนจากสต็อกน้อยลงด้วย ด้าน Core Profit เพิ่มขึ้น 33% เป็น 6.5 พันล้านบาท แต่ยังต่ำกว่าที่คาดการณ์ไว้
ปริมาณขายปี58เพิ่ม 12.4%เทียบช่วงเดียวกันของปีก่อนแต่รายได้ลดลง 3.8%เทียบช่วงเดียวกันของปีก่อนเพราะราคาขายเฉลี่ยต่ำลง ซึ่งปริมาณขายที่เพิ่มโดยหลักมาจากการเข้าซื้อกิจการ (ซื้อโรงงาน PTA ในแคนาดาเมื่อมิ.ย.2015, ซื้อโรงงาน PET ในไทยและอินเดีย) โดยปริมาณการขาย PET คิดเป็นประมาณครึ่งหนึ่งของปริมาณขายบริษัทในปี58ส่วนที่เหลือเป็นพวกฟีดสต็อก 33% และเส้นใย 19%
Core EBITDA/ตัน อ่อนลงเล็กน้อย 3.1% เป็น 93 ดอลลาร์/ตัน จาก Spread ของ PET และ MEG ที่ลดลง 17%เทียบช่วงเดียวกันของปีก่อนและ 22%เทียบช่วงเดียวกันของปีก่อนตามลำดับ อย่างไรก็ตาม Core EBITDA/ตันของไฟเบอร์ดีขึ้น 34.5%เทียบช่วงเดียวกันของปีก่อนเป็น 148 ดอลลาร์/ตัน เพราะการเข้าซื้อโรงงานที่มี Value-added ซึ่งมาร์จิ้นสูงเข้ามา
สินค้า HVA มีกำไรดีขึ้น สัดส่วนปริมาณขายสินค้า High Value-added (HVA) ในปี58ยังคงอยู่ที่ 21% เท่ากับปี 2014 แต่ Core EBITDA/ตันของ HVA เพิ่มขึ้น 18%เทียบช่วงเดียวกันของปีก่อนเป็น 214 ดอลลาร์/ตัน ยังผลให้ Core EBITDA ของ HVA คิดเป็น 48% ของทั้งหมด (จาก 40% ในปีก่อน)
กำไรปี 59 ยังคงเติบโตต่อเนื่อง ซึ่งมาจากการเข้าซื้อกิจการในปีก่อน (ได้แก่ การซื้อกิจการ PET ในตุรกี, ไฟเบอร์ในจีน, โพลีเอสเตอร์ในไทย, PTA &amp; และไมโคร PET ที่อินเดีย และจะสรุปดีลซื้อกิจการในสเปนและสหรัฐช่วง 1H16 นี้อีกด้วย) ซึ่งส่วนนี้ทำให้กำลังการผลิตบริษัทเพิ่มเป็น 10.7 ล้านตันในสิ้นปี 59 จาก 8.8 ล้านตันในสิ้นปี58ยังคงคำแนะนำซื้อ โดยให้ราคาพื้นฐาน 33 บาท